text: DF ønsker fortsat kontrol på selve grænsen
  23 juni 2015 kl. 15.50
  Selvom politikerne allerede har givet politiet langt flere muligheder for grænsekontrol, så ønsker Dansk Folkeparti fortsat kontrol på selve grænsen.
  
  Dansk Folkepartis formand Kristian Thulesen Dahl tror ikke, at de nye stramninger løser mange danskeres ønsker om grænsekontrol.
  En ny bekendtgørelse som trådte i kraft 15. maj, giver politiet vidtgående muligheder for at lave kontrol i et område på op til 20 kilometer fra grænsen. Her må politiet undersøge de rejsende for identitet, nationalitet og opholdsret i området.
  Der er også mulighed for totalkontrol af en vej strækning i op til 6 timer om dagen.
  -Det understreger, at der er en anerkendelse af, at der er et behov for styrket kontrol i grænselandet i forhold til grænseoverskridende kriminalitet, hvorfor alverden må vi så ikke lave en kontrol på selve grænsen, hvor det selvfølgelig er mest effektivt, siger Kristian Thulesen Dahl til TV SYD.
  Se interview med Kristian Thulesen Dahl her
  Varighed 1.50
  